
Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai"
Izdoti saskaņā ar Attīstības finanšu institūcijas likuma 12. panta ceturto daļu un
Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai" (Latvijas Vēstnesis, 2017, 180. nr.; 2018, 49. nr.; 2020, 60A., 74A., 248. nr.; 2021, 77., 130. nr.; 2022, 53. nr.; 2023, 173. nr.) šādus grozījumus:
· 1. Izteikt 8. punktu šādā redakcijā:
· "8. Garantiju sniedz kā de minimis atbalstu saskaņā ar Komisijas 2013. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831)."
· 2. Izteikt 10.9. apakšpunktu šādā redakcijā:
· "10.9. mazo vidējās kapitalizācijas un vidējās kapitalizācijas saimnieciskās darbības veicēju garantijas kredīta kvalitāte ir pielīdzināma vismaz B– kredītreitingam, kas norādīts šo noteikumu pielikumā minētajai kredīta kvalitātes klasei "Maksātspēju varētu mazināt nelabvēlīgi apstākļi" atbilstoši Komisijas regulas Nr. 2023/2831 4. panta 6. punkta "a" apakšpunktam."
· 3. Izteikt 13.3. apakšpunktu šādā redakcijā:
· "13.3. saimnieciskās darbības veicējiem, kuri darbojas Komisijas regulas Nr. 2023/2831 1. panta 1. punkta "a", "c" un "d" apakšpunktā minētajās nozarēs vai veic darbības, kas noteiktas Komisijas regulas Nr. 2023/2831 1. panta 1. punkta "e" un "f" apakšpunktā;".
· 4. Izteikt 14. punktu šādā redakcijā:
· "14. Ja saimnieciskās darbības veicējs vienlaikus darbojas vienā vai vairākās nozarēs vai veic citas darbības, kas neietilpst Komisijas regulas Nr. 2023/2831 darbības jomā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu."
· 5. Izteikt 19.3. apakšpunktu šādā redakcijā:
· "19.3. kredītiestāde iekļauj finanšu pakalpojumus portfelī trīs gadus no līguma noslēgšanas ar sabiedrību "Altum". Sabiedrība "Altum" un kredītiestāde var vienoties par šā termiņa pagarināšanu, bet ne ilgāk kā par diviem gadiem;".
· 6. Izteikt 27. punktu šādā redakcijā:
· "27. Komisijas regulas Nr. 2023/2831  2. panta 2. punktā noteiktajam vienam vienotam uzņēmumam izsniegtā de minimis atbalsta kopējā summa nedrīkst pārsniegt Komisijas regulas Nr. 2023/2831  3. panta 2. punktā noteiktos ierobežojumus."
· 7. Izteikt 29. punktu šādā redakcijā:
· "29. Saimnieciskās darbības veicēja subsīdijas ekvivalentu kredītiestāde aprēķina, ievērojot Komisijas regulas Nr. 2023/2831 4. panta 6. punkta "b" apakšpunktu."
· 8. Izteikt 30. punktu šādā redakcijā:
· "30. Kredītiestāde, saimnieciskās darbības veicējs un sabiedrība "Altum" ievēro Komisijas regulas Nr. 2023/2831  6. panta 4. punktā minētos nosacījumus."
· 9. Izteikt 32. punktu šādā redakcijā:
· "32. Ievērojot Komisijas regulas Nr. 2023/2831 5. pantā minētos nosacījumus, šo noteikumu ietvaros piešķirto de minimis atbalstu drīkst apvienot ar citu de minimis atbalstu līdz Komisijas regulas Nr. 2023/2831  3. panta 2. punktā noteiktajam robežlielumam, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. Šādā gadījumā saimnieciskās darbības veicējs iesniedz sabiedrībai "Altum" visu informāciju par plānoto un piešķirto valsts atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu un plānoto vai piešķirto atbalsta summu un atbalsta intensitāti."
· 10. Izteikt 32.1 punktu šādā redakcijā:
· "32.1 Ja ir pārkāptas Komisijas regulas Nr. 2023/2831 prasības, atbalsta saņēmējam ir pienākums atmaksāt sabiedrībai "Altum" visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai  V nodaļas nosacījumiem."
· 11. Izteikt 33. punktu šādā redakcijā:
· "33. Atbalstu saskaņā ar šiem noteikumiem sniedz līdz Komisijas regulas Nr. 2023/2831 7. panta 3. punktā un 8. pantā noteiktā piemērošanas termiņa beigām."

